La primera referència documental del terme "Catalunya" apareix en la "Liber Maiolichinus de Gestis Pisanorum Illustribus", una epopeia llatina que narra la Croada pisano-catalana de l'any 1113-1114 contra Madina Mayurqa cabdellada per l'arquebisbe de Niça Pere II i el comte Ramon Berenguer III de Barcelona. Aquesta obra fou redactada entre 1115 i 1120 i es refereix al comte de Barcelona com «"Dux Catalanensis"», al seu territori com a «"Catalania"», i als seus homes com a «"Catalanenses"». Malgrat els diversos estudis, es desconeix encara l'etimologia de la paraula «català» i «Catalunya», així com tampoc s'entén perquè apareix primer en un document pisà i no en la pròpia documentació catalana.